b'\n_START_ARTICLE_\nSejarah Taoisme\n_START_SECTION_\nDinasti Han (206S.M. - 220 Masihi)\n_START_PARAGRAPH_\nPada awal Dinasti Han, Laozi disembahkan sebagai Tuhan, bersama-sama dengan Huang Di. Terdapat teks \xe2\x80\x9cHuang-Lao\xe2\x80\x9d terkandung dalam Huainanzi, yang mentafsirkan ajaran Tao merupakan pedoman ke arah keabadian (termasuk ubatan, pratikal seks dan juga kaedah nafas)._NEWLINE_Laozi menerima penghargaan dari empayar sebagai pengaji ketuhanan berjaya. Pada masa itu, Yin Yang dan Wuxing (\xe4\xba\x94\xe8\xa1\x8c) dikaji tetapi belum lagi digolongkan dalam Taoisme._NEWLINE_Gelaran Daojia digunakan sejak Dinasti Han. Dalam rekod sejarah Sima Qian, ia merujuk \xe2\x80\x9ckeabadian\xe2\x80\x9d; sebaliknya Liu Xiang merujuk Laozi dan Zhuangzi. Daojiao merupakan gelaran pengamalan Tao sebagai agama. Pada zaman moden, kedua-dua gelaran Daojia dan Daojiao saling membawa maksud yang sama. Ulasan Dao De Jing yang terawal dikarya oleh Heshang Gong (\xe2\x80\x9cTuan Tebing Sungai\xe2\x80\x9d).\n_START_SECTION_\nZaman Berkerajaan Tiga (220-265)\n_START_PARAGRAPH_\nPusat pengajian Xuanxue termasuk Wang Bi, mengfokuskan pengajian ajaran Laozi dan Zhuangzi.\n_START_SECTION_\nZaman Enam Dinasti (316-589)\n_START_PARAGRAPH_\nGe Hong juga dikenali sebagai Baopuzi (\xe2\x80\x9cPemeluk konsep kesederhaan yang kuat\xe2\x80\x9d) adalah aktif pada abad ke-3 dan ke-4 dan beliau membawa kesan pengaruh yang besar pada Taoisme. Pada zaman ini, terdapat banyak karya yang utama dihasilkan termasuk Shangqing (\xe2\x80\x9cKesucian Tertinggi\xe2\x80\x9d) (365-370) dan kitab Lingbao (\xe2\x80\x9cKesucian Abadi\xe2\x80\x9d) terdapat di Maoshan.\n_START_SECTION_\nDinasti Tang (618-907)\n_START_PARAGRAPH_\nPada zaman ini, Konfucianisme dan Buddhisme merupakan dua agama yang terpengaruh. Maharaja Xuanzong (685-762) membuat ulasan atas ketiga-tiga pegangan. Kemudiannya, ketiga-tiga agama dilaksanakan secara serentak oleh kerajaan._NEWLINE_Maharaja Tang Gaozong menklasifikasikan Dao De Jing sebagai karya klasik (Jing, \xe7\xb6\x93) dan ia perlu dibelajari semasa menduduki peperiksaan kerajaan; dengan itulah \xe2\x80\x9c\xe2\x80\x93jing \xe2\x80\x9c termuncul dalam tajuk Dao De Jing.\n_START_SECTION_\nDinasti Song (960-1279)\n_START_PARAGRAPH_\nZaman ini terdapat beberapa maharaja dimana Maharaja Huizong merupakan maharaja yang terutama dalam galakan pengamalan Taoisme. Maharaja Huizong mengumpulkan kitab-kitab ajaran Tao dan menerbitkan Daozang._NEWLINE_Quanzhen dan Zhengyi merupakan pusat pengajian Taoisme yang diasaskan pada zaman ini. Kedua-dua pusat pengajian merupakan antara pusat-pusat yang masih wujud sehingga sekarang.\n_START_SECTION_\nZaman Nasionalis (1912 \xe2\x80\x93 1949)\n_START_PARAGRAPH_\nPada zaman inilah merupakan permulaan keruntuhan Taoisme. Guomindang menekankan sains, kemodenan dan budaya kebaratan, termasuk Agama Kristian. Mereka menyingdirkan agama-agama yang popular sebagai reaksioner serta bersifat parasit, mereka merampas kuil-kuil serta tokong-tokong dan dijadikan sebagai bangunan awam dan mengadakan kawalan ke atas aktiviti pengamalan agama.\n_START_SECTION_\nNegara China pada Zaman Moden (1949 \xe2\x80\x93 kini)\n_START_PARAGRAPH_\nPada peringkat awal selepas penubuhan Republik Rakyat China, parti pemerintah iaitu Parti Komunis China menahan amalan beragama. Banyak infrastruktur Taoisme dimusnahkan. Ramai sami dan pendeta dihantar untuk bekerja. Ini merupakan peristiwa pada zaman Revolusi Budaya pada 1966 sehingga 1976._NEWLINE_Pada tahun 1982, Deng Xiaoping melonggarkan kawalan ke atas pegangan agama. Ramai pemimpin Komunis sedar akan Taoisme adalah penting dalam budaya orang China, oleh itu, banyak kuil serta tokong diperbaiki dan dibuka semula._NEWLINE_Taoisme merupakan antara lima agama yang diakui oleh Republik Rakyat China, dimana aktiviti-aktiviti dijalankan oleh Persatuan Taoisme China.'